เผยกำไรไตรมาส 1 บัวหลวงทรง แบงก์ทีเอ็มบีลด-ซีไอเอ็มบีขยับ
นายปิติ ตัณฑเกษม ประธานเจ้าหน้าที่บริหาร ธนาคารทหารไทย จำกัด (มหาชน) เปิดเผยว่า ผลประกอบการไตรมาส 1 ปี 2562 มีกำไรสุทธิ 1,579 ล้านบาท ปรับตัวลดลง 7.2% โดยรายได้จากการดำเนินงานรวมอยู่ที่ 8,517 ล้านบาท ลดลง 3.8% ค่าใช้จ่ายในการดำเนินงานอยู่ที่ 4,738ล้านบาท เพิ่มขึ้น 0.5% จากไตรมาสก่อน สาเหตุหลักมาจากค่าใช้จ่ายพนักงานโดยในไตรมาส 1 ธนาคารมีการบันทึกค่าใช้จ่ายชดเชยโครงการผลประโยชน์พนักงานหลังออกจากงานเมื่อเกษียณอายุ หากไม่รวมค่าใช้จ่ายรายการพิเศษดังกล่าว จะมีกำไรสุทธิ 1,862 ล้านบาท เพิ่มขึ้น 9.5%,ขณะที่นายโอมาร์ ซิดดิก รักษาการกรรมการผู้จัดการใหญ่และประธานเจ้าหน้าที่บริหาร ธนาคาร ซีไอเอ็มบี ไทย จำกัด (มหาชน) เปิดเผยว่า ผลการดำเนินงานของกลุ่มธนาคาร งวด 3 เดือน สิ้นสุดวันที่ 31 มี.ค.62 มีกำไรสุทธิจำนวน 325 ล้านบาท เพิ่มขึ้น 156.1 ล้านบาทหรือ 92.4% เมื่อเปรียบเทียบผลกำไรสุทธิของงวดเดียวกันปี 2561 สาเหตุหลักเกิดจากการเพิ่มขึ้นของรายได้จากการดำเนินงาน 3.4% และการลดลงของสำรองหนี้สงสัยจะสูญ 17.4%,ด้านธนาคารกรุงเทพ รายงานกำไรสุทธิไตรมาส 1 ปี 2562 จำนวน 9,028 ล้านบาท เพิ่มขึ้นเล็กน้อย 0.3% จากไตรมาส 1 ปี 2561โดยรายได้ดอกเบี้ยสุทธิเพิ่มขึ้น 6.9% และรายได้ที่มิใช่ดอกเบี้ยลดลง 28.3%.
นายปิติ ตัณฑเกษม ประธานเจ้าหน้าที่บริหาร ธนาคารทหารไทย จำกัด (มหาชน) เปิดเผยว่า ผลประกอบการไตรมาส 1 ปี 2562 มีกำไรสุทธิ 1,579 ล้านบาท ปรับตัวลดลง 7.2% 
ปิติ ตัณฑเกษม,ธนาคารทหารไทย,ผลประกอบการ,โอมาร์ ซิดดิก,ธนาคารกรุงเทพ,รายได้ดอกเบี้ย,กำไรสุทธิ